*Жоба*

ҚАЗАҚСТАН РЕСПУБЛИКАСЫНЫҢ

З А Ң Ы

**«Жол жүрісі туралы» Қазақстан Республикасының Заңына жекелеген көлік құралдары түрлерінің жүруін ұйымдастыру және жол қауіпсіздігін цифрландыру мәселелері бойынша өзгерістер мен толықтырулар енгізу туралы**

1-бап.«Жол жүрісі туралы» 2014 жылғы 17 сәуірдегі Қазақстан Республикасының Заңына мынадай өзгерістер мен толықтырулар енгізілсін:

1) 1-бапта:

6) тармақша мынадай редакцияда жазылсын:

«6) велосипед – екі немесе одан көп дөңгелегі бар және осы
көлік құралындағы адамдардың дене күшімен жүретін
көлік құралы. Велосипедтерге аспалы қозғалтқышы бар велосипедтер теңестіріледі;»;

38) тармақшада «мопедтерді,» деген сөз алып тасталсын;

41) тармақшада «және ең жоғары конструктивтік жылдамдығы сағатына елу километрден аспайтын», «аспалы қозғалтқышы бар велосипедтер,» деген сөздер алып тасталсын;

мынадай мазмұндағы 57) және 58) тармақшалармен толықтырылсын:

«57) көлік құралы жүрісінің орташа жылдамдығы – көлік құралы жүріп өткен республикалық маңызы бар жалпыға ортақ пайдаланылатын жолдар учаскесінің ұзындығын осы қашықтық өткен уақыт аралығына бөлу жолымен айқындалатын жылдамдық;

58) көлік құралының ең жоғары жүру жылдамдығы – Қазақстан Республикасының құқықтық актілерінде көзделген жағдайларды қоспағанда, жол жүрісі қағидаларында белгіленген, жолдарда жүру кезінде одан асыруға тыйым салынған жылдамдық.»;

2) 17-баптың 2-тармағы мынадай мазмұндағы 4-1) тармақшамен толықтырылсын:

«4-1) электр самокаттарды, шағын электр көлігі құралдарын пайдалану тәртібін айқындайды;»;

3) 54-бапта:

3-тармақтың 5-1) тармақшасындағы «мотоциклді» деген созден кейін «немесе мопедті» деген сөздермен толықтырылсын;

4-тармақтың 16) тармақшасы мынадай редакцияда жазылсын:

«16) белгіленген тәртіппен айқындалған ең жоғары жылдамдықтан асыруға; көлік құралына орнатылған «Жылдамдықты шектеу» таным белгісінде көрсетілген жылдамдықтан асыруға тыйым салынады.

Көлік құралын ең жоғары жүру жылдамдығынан асыру көлік құралының орташа жүру жылдамдығын сертификатталған арнаулы бақылау-өлшеу техникалық құралдарымен және аспаптармен тіркеп-белгілеу немесе есептеу жолымен айқындалады;»;

4-тармақ мынадай мазмұндағы тармақшалармен толықтырылсын:

«18-1) ең болмағанда бір қолымен рульден ұстамай жүргізуіне;

18-2) бір дөңгелекті мотоциклді немесе мопедті басқаруға, сол сияқты осы көлік құралын басқаруға арналған жерден тыс отыруға;

18-3) мотоциклдермен немесе мопедтермен габаритінен ұзындығы немесе ені елу сантиметрден артық шығып тұратын жүкті немесе басқаруға кедергі келтіретін жүкті тасымалдауға;»;

4-тармақтың 35) тармақшасы алтыншы абзацтағы «тіркемемен сүйретуге» деген сөздер «тіркемемен» деген сөзбен ауыстырылып, мынадай мазмұндағы жетінші абзацпен толықтырылсын:

«мопедтерді, сондай-ақ мопедпен пайдалануға арналған тіркемені сүйретуден басқа, мопедтермен сүйретуге;»;

4-тармақтың 36) тармақшасы «артық тасымалдауға» деген сөздер «артық» деген сөзбен ауыстырылып, мынадай мазмұндағы алтыншы абзацпен толықтырылсын:

«он алты жасқа толмағандарды мопедтермен және мотоциклдің артқы орындықтарында тасымалдауға;»;

4-тармақтың 37) тармақшасының екінші абзацы алып тасталсын;

4) 57-бапта:

тақырыптағы «Мопед, электр» деген сөздер «Электр» деген сөзбен ауыстырылсын;

«Мопед, электр» деген сөздер «Электр» деген сөзбен ауыстырылып, «және мопедтермен», «мопедпен және», «мопедтерді», «мопедтермен» деген сөздер алып тасталсын;

4-тармақ алып тасталсын;

5) 64-баптың 1-тармағының 2) тармақшасындағы «ең жоғары конструктивтік жылдамдығы сағатына елу километрден асатын» деген сөздер алып тасталсын;

6) 73-баптың 1-тармағының 10) тармақшасындағы «ең жоғары конструктивтік жылдамдығы сағатына елу километрден асатын, іштен жану қозғалтқышының жұмыс көлемі бір жүз жиырма бес текше сантиметрден аспайтын және ең жоғары қуаты он бір киловаттан аспайтын» деген сөздер алып тасталсын;

7) 74-бап мынадай мазмұндағы 2-1-тармақпен толықтырылсын:

«2-1. Қазақстан Республикасы Әкімшілік құқық бұзушылық туралы кодексінің 608-бабының алтыншы және жетінші бөліктері бойынша әкімшілік жауаптылыққа тартылған адамдар жеті жыл бойы көлік құралдарын басқару құқығын алуға емтихан тапсыруға жіберілмейді.».

2-бап.

Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының**

**Президенті**